CELEX: 62010TO0139
Language: sk
Date: 2011-03-21
Title: Uznesenie Všeobecného súdu (siedma komora) z 21. marca 2011. # Milux Holding SA proti Úradu pre harmonizáciu vnútorného trhu (ochranné známky a vzory) (ÚHVT). # Ochranná známka Spoločenstva - Zastúpenie žalobkyne advokátom, ktorý nemá postavenie tretej osoby - Neprípustnosť. # Veci T-139/10, T-280/10 až T-285/10 a T-349/10 až T-352/10.

Uznesenie Všeobecného súdu (siedma komora) z 21. marca 2011 – Milux/ÚHVT (REFLUXCONTROL a i.)
      (veci T‑139/10, T‑280/10 až T‑285/10 a T‑349/10 až T‑352/10)
      „Ochranná známka Spoločenstva – Zastúpenie žalobkyne advokátom, ktorý nemá postavenie tretej osoby – Neprípustnosť“
      Konanie – Návrh na začatie konania – Formálne náležitosti – Podpísanie advokátom, ktorý má vo vzťahu k žalobcovi postavenie tretej osoby – Žalujúca spoločnosť zastúpená advokátom, ktorý je aj jej konateľom – Neprípustnosť (Štatút Súdneho dvora, článok 19 prvý, tretí a štvrtý odsek a článok 21 prvý odsek; Rokovací poriadok Všeobecného
         súdu, článok 43 ods. 1 prvý pododsek) (pozri body 20, 21, 25, 26)
      
      Predmet
      
         
               Žaloby podané proti rozhodnutiam štvrtého odvolacieho senátu ÚHVT, a to proti rozhodnutiu z 13. januára 2010 (vec R 1134/2009‑4)
                  týkajúcemu sa prihlášky slovného označenia REFLUXCONTROL ako ochrannej známky Spoločenstva (vec T‑139/10), rozhodnutiu z 29. apríla
                  2010 (vec R 1432/2009-4) týkajúcemu sa prihlášky slovného označenia ANEURYSMCONTROL ako ochrannej známky Spoločenstva (vec
                  T‑280/10), rozhodnutiu z 29. apríla 2010 (vec R 1433/2009‑4) týkajúcemu sa prihlášky slovného označenia APPETITECONTROL ako
                  ochrannej známky Spoločenstva (vec T‑281/10), rozhodnutiu z 8. júna 2010 (vec R 1434/2009‑4) týkajúcemu sa prihlášky slovného
                  označenia STOMACONTROL ako ochrannej známky Spoločenstva (vec T‑282/10), rozhodnutiu zo 17. júna 2010 (vec R 1435/2009‑4)
                  týkajúcemu sa prihlášky slovného označenia BMICONTROL ako ochrannej známky Spoločenstva (vec T‑283/10), rozhodnutiu z 3. júna
                  2010 (vec R 1438/200‑4) týkajúcemu sa prihlášky slovného označenia IMPLANTCONTROL ako ochrannej známky Spoločenstva (vec T‑284/10),
                  rozhodnutiu z 29. apríla 2010 (vec R 1444/2009‑4) týkajúcemu sa prihlášky slovného označenia CHEMOCONTROL ako ochrannej známky
                  Spoločenstva (vec T‑285/10), rozhodnutiu z 29. júna 2010 (vec R 1436/2009‑4) týkajúcemu sa prihlášky slovného označenia OVUMCONTROL
                  ako ochrannej známky Spoločenstva (vec T‑349/10), rozhodnutiu z 2. júla 2010 (vec R 1437/2009‑4) týkajúcemu sa prihlášky slovného
                  označenia HEARTCONTROL ako ochrannej známky Spoločenstva (vec T‑350/10), rozhodnutiu z 28. júla 2010 (vec R 1439/2009‑4) týkajúcemu
                  sa prihlášky slovného označenia VESICACONTROL ako ochrannej známky Spoločenstva (vec T‑351/10) a rozhodnutiu z 28. júla 2010
                  (vec R 1443/2009‑4) týkajúcemu sa prihlášky slovného označenia RECTALCONTROL ako ochrannej známky Spoločenstva (vec T‑352/10)
               
            Údaje týkajúce sa veci
      
               Prihlasovateľ ochrannej známky Spoločenstva:
            
            
               Milux Holding SA
            
         
               Prihlasované ochranné známky Spoločenstva:
            
            
               slovné ochranné známky REFLUXCONTROL, ANEURYSMCONTROL, APPETITECONTROL, STOMACONTROL, BMICONTROL, IMPLANTCONTROL, CHEMOCONTROL,
                  OVUMCONTROL, HEARTCONTROL, VESICACONTROL a RECTALCONTROL pre tovary a služby zaradené do tried 9, 10 a 44
               
            
         
               Rozhodnutie prieskumového pracovníka:
            
            
               zamietnutie prihlášok ochrannej známky Spoločenstva
            
         
               Rozhodnutie odvolacieho senátu:
            
            
               zamietnutie odvolania
            
         
      Výrok
      
         
                  1.
               
               
                  
               
               
                  	Veci T‑139/10, T‑280/10 až T‑285/10 a T‑349/10 až T‑352/10 sa spájajú na účely uznesenia.
               
            
         
                  2.
               
               
                  
               
               
                  	Žaloby sa zamietajú ako neprípustné.
               
            
         
                  3.
               
               
                  
               
               
                  	Milux Holding SA je povinná nahradiť trovy konania.